Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
16 พ.ย. 2559

SET ฟื้นตัว ลุ้นยืนเหนือ 1,480 จุด… “ซื้อ” BEAUTY พื้นฐานยังคงแข็งแกร่ง
ดัชนี SET อยู่ที่ 1,484.46 จุด +8.00 จุด +0.54% ปริมาณซื้อขาย 27,904 ลบ.
 
แนวรับ :          1,480 / 1,463          แนวต้าน :          1,493
 
สรุปทิศทางและแนวโน้มตลาด
SET Rebound ดีตั้งแต่เปิดตลาด ลุ้นยืนเหนือ 1,480 จุด: SET ปรับสูงขึ้นตามตลาดหุ้นภูมิภาคตั้งแต่เปิดตลาด ผ่าน 1,480 จุดขึ้นมา เราคาดความผันผวนตลาดหุ้นโลกจะค่อยๆลดลง และมอง SET เริ่มสร้างฐาน เพื่อจะปรับตัวขึ้นต่อไป โดยจากค่าสถิติแล้ว มีโอกาส 70% ที่ SET จะให้ผลตอบแทนเป็นบวกนับตั้งแต่วันเลือกตั้งประธานาธิบดีสหรัฐฯ
“ซื้อ” BEAUTY… ราคาที่ปรับลงมาจากการขายของผู้ถือหุ้นใหญ่ ไม่ได้ทำให้พื้นฐานเปลี่ยน และเป็นโอกาสในการเข้าซื้อ ด้วยเป้าหมายพื้นฐาน 15.0 บาท โดย1) ผลการดำเนินงาน 3Q16 ที่ 210 ล้านบาท +106% y-y และ +52% q-q ดีกว่าที่เราและตลาดคาด 2) ยอดขายสาขาเดิมเติบโตสูง +34.2% y-y ขณะที่การขยายตัวของสาขาใหม่ 8% เป็น 323 สาขา ในช่วง 12 เดือนที่ผ่านมา จะช่วยหนุนการเติบโตที่ดี 3) อัตรากำไร (Gross margin) ยังเป็นขาขึ้น ทำจุดสูงสุดใหม่ที่ 67.4% จากการประหยัดต่อขนาด 4) ผลการดำเนินงาน 4Q16 มีแนวโน้มเติบโตต่อเนื่อง 5) ทางเทคนิค เป้าหมายระยะสั้นที่ 12.5/13.0 หรือถัดไปที่ 14.0 บาท
 
หุ้นที่น่าสนใจทางเทคนิค
BLA “ซื้อ” ราคาหุ้นดีดตัวขึ้นต่อหลังพักตัวไม่หลุดเส้นค่าเฉลี่ยระยะสัปดาห์ สอดคล้องกับเครื่องมือ DI+ ชี้ขึ้น และเส้นค่าเฉลี่ยทำ Golden Cross สนับสนุนแนวโน้ม มีโอกาสแกว่งตัวขึ้นต่อเนื่อง มีแนวต้านแรกที่ 55.00 บาท และเป้าหมายถัดไปที่ 56.25 บาท
TFG “ซื้อ” ราคาหุ้นแกว่งตัวขึ้นทดสอบจุดสูงสุดเดิมบริเวณ 5.40 บาท พร้อมปริมาณการซื้อขายหนาแน่น สอดคล้องกับเครื่องมือ DI+ และ MACD ชี้ขึ้น เป็นจังหวะซื้อเก็งกำไร มีแนวต้านแรกที่ 5.80 บาท ผ่านได้มีเป้าหมายถัดไปที่ 6.20 บาท
KCE”ซื้อ” ราคาหุ้นดีดตัวขึ้นทะลุกรอบการพักฐานขาขึ้นรูปแบบ Bullish Flag พร้อมปริมาณการซื้อขายสูงสนับสนุน สอดคล้องกับเครื่องมือ MACD วกกลับมาชี้ขึ้น เป็นจังหวะซื้อเก็งกำไร มีแนวต้านแรกที่ ATH 117 บาท และถัดไปที่ 120 บาท
 
 
 
 